Bichl

A **Bichl** oda **Bihl**, vadeitscht **Bühl** (dt. *Hügel*, engl. *hill*) is a gloana Beag. Es gibt owa koa exakte Untascheidung zwischen Beag und Bichl. Es gibt Bichl, wo iwa 1000 Meta hoch san. A Bichl ko owa aa oafoch a Auslaifa vo am Beag sei.

Andane Weata fia Bichl san voa oim Ausdruck fia a bsundare Foam vo am Bichl, wia beispuisweis: **Nock**, **Kuim** (Kulm), **Gupf**, **Kogl/Kofl**, **Bugl**, **Staufen/Staff** und **Riegl**.

A **Mugl** is a gloana Bichl. A **Bugl** (*Höhenrücken*) is a longzogna Bichl. **Kogl und Kofl** san Bichl mid runda Kuppm.

## Bedeitung fian Menschn

Bichl ham fian Menschn imma a grouße Bedeitung ghobt. An Haffa Siedlunga san uaspringle af Bichln baut woarn. So hod ma a guade Sicht af d Umgebung ghobt und hod sofoat gseng, wann a Feind daheakeman is. Berihmt san beispuisweis d siebm Bichln af dena s antike Rom baut woarn is. Burgn san aus dem Grund aa grundsätzle af Bichln baut woarn. Af Bichln woarn aa oft Kuitstettn. Spada san af dena Kuitstettn oft Kira baut woarn. In Schlochtn hom Bichln oft wichtige Roin gspuit.

Heint hom Bichl aa an groußn Freizeidweat. Se san beispuisweis ba Wandaran beliabt oda ba Mountainbikan.

## Bichl ois Nama

Bichl is a vui äidas Woat ois wia Higl. Higl is eascht im 16. Joarhundad entstandn und noaddeitsch. A Beleg dafia san d vuin Nama und Oatsnama im Boarischn, wo af Bichl zruckgenga. Mid *Higl* gibts dagegn ned vui.

**Boarische Oatsnama Variantn:**
* Bichl, Bichel; Pichl
* Biel, Biehl, Bihl
* *vadeitscht*: Bühel, Bühl; Pühl
* *vadeitscht*: Büchl, Büchel

**Boarische Heakumtsnama Variantn:**
* Pichler, Bichler, Pichlarn, Büchler, Bühler, Böhler
* Zumbihl/biel/bühl, Ambihl/biel/bühl, Oberbihl/biel/bühl – *dea, wo (obn/untn) am Bichl wohnt*
* Pichlbauer, Pühlhofer, Buglmeier – *da Baua(nhof) am Bichl*
* Birkenbihl, Sandbiller, Lindbüchel, Sonnenbichler, Birnbiggl – *wos fia a Bichl des is, wo dea wohnt*

**Boarische Oatsnama mid -bichl (in Bayern):**
Aichbichl, Ametsbichl (2x), Antenbichl, Arbisbichl, Asbichl, Barmbichl, Bernbichl(2x), Bierbichl, Brennbichl, Brunnbichl, Buchbichl (2x), Ebenbichl, Eichbichl (4x), Emperbichl, Fahrtbichl, Farchenbichl, Farnbichl, Fernbichl, Fischerbichl, Freibichl, Fuchsbichl, Garsbichl, Gasbichl, Grünbichl, Grundbichl, Guggenbichl (3x), Haidbichl, Hartbichl, Hasenbichl, Hautzenbichl, Helmbichl, Hetzenbichl, Hinterbichl (4x), Hirschbichl, Holzbichl, Hoppenbichl, Kerschbichl, Kirchbichl (2x), Kitzbichl (2x), Kohlbichl, Krabichl, Kratzbichl, Kreuzbichl, Kronbichl, Laimbichl, Lendbichl, Lettigenbichl, Lohbichl, Losbichl, Maderbichl, Mistbichl, Mitterbichl (3x), Moosbichl, Mühlbichl, Neuarbisbichl, Neubichl, Niemandsbichl, Nudlbichl, Nunbichl, Oberbichl (2x), Petzenbichl, Pfaffenbichl, Pfefferbichl, Quarzbichl, Rauchenbichl, Rauhenbichl, Riedbichl, Rückertsbichl, Salmannsbichl, Sandbichl, Schneckenbichl (2x), Schneebichl, Schönbichl, Schürzbichl, Seebichl, Simetsbichl, Sinnetsbichl, Sonnenbichl, Spielbichl, Steinbichl, Surbergbichl (2x), Thannbichl, Thonbichl, Unterbichl (3x), Untermoosbichl, Unterwartbichl, Utzenbichl, Vogelbichl, Vorderbichl (2x), Wagenbichl, Wartbichl, Wernersbichl, Wiesbichl, Windbichl (2x), Witzenbichl und Wuhrbichl

### Galerie

Grattenbergl.JPG|Kirchbichl (Tiroi) = d Kira am Bichl
Kitzbühel um 1898.jpg|Kitzbichl (*Kitzbühel*, 1898) = d Sippn (vo d *Chizzo*), wo am Bichl dahoam is
Ramsau-Antenbichl-Fernseben.jpg|Antenbichl, a Gnotschoft z Berchtsgoan = da Bichl mid da Antnwoad
File:Goldbichl von Südwesten.JPG|Da Goidbichl (*Goldbichl*), vo "Galt" ned vo "Gold" = Woad fia Jungrindviecha und Muadakiah)


## Wia Bichl entstenga
A Bichl ko natiale oda kinstle entstandn sei. A boor Beispui:

**Natiale**
* duach Erosion
* duach d Bewegung vo Eismassn 
* duach Vulkanismus
* duach Viecha (Omoassnhigl, Dermiddnhigl)

**Kinstle**
* Grobhigl
* Obfoihigl
* duach Landschoftsbau

### Galerie

Judea 2 by David Shankbone.jpg|Sandmugln in da Wiastn vo Judäa
Spálenec, pohled na Schwarzriegel.jpg|Da Schwoarzriegl in Bayern
Xn ant hill.jpg|A Omoassnmugl


### Vom Menschn gmochte Bichl
Da gressde vo Menschn gmochte Bichl is d Sophienheh (*Sophienhöhe* in Deitschland, in Noadrhein-Westfoin). Des is a Obfoibeag vom Braunkoinbeagbau.

* Sophienheh (*Sophienhöhe*), Deitschland (200 m) - a Hoidn vo da Braunkoingwinnung
* Kvarntorpshögen, Schwedn (100 m) - a Oschnbeag aus da Schiefaejgwinnung
* Mausoleum vom easchtn Koasa vo Kina (76 m)
* Expedition Everest (61 m) - a Ochdaboh z Disney Animal Kingdom Freizeidpark
* Blackstrap Ski Hill (45 m)

## Beleg
* ''Host mi: Bichl'' Prof. Rowley dakleat im BR boarische Weata
### Fuaßnotn


## Im Netz